open-index/open-wikipedia-markdown huggingface dataset:
Malatia de Creutzfeldt-Jakob

La **Malatia de Creutzfeldt-Jakob** a l'è una malatia provocada de 'n prion, o ben una proteina piegada mal che l'è bona de trasmeter la soa forma fallada a di alter proteine, che la mena a 'na forma de mataria desgenerativa semper fatal in d'un quaj mes del rivà di sintom.

A l'è part di encefalopatie spongiforme trasmissibel e la pussee comuna in l'om, anca se l'è debon assee rara, con circa un para de cas in su 'n milion a l'ann. Descoverta in di agn '20 del 1900 de l'Hans Gerhard Creutzfeldt e de l'Alfons Maria Jakob, la gh'ha quater forme: quella sporadega, che la capita pussee despess - lì adree al 80% di cas - e per una mutazzion, quella ereditaria, che la vegn per di reson genetighe, quella jatrogeniga, dovuda a intervent o a l'uso de material infetad, e, a la fin, la variant, ligada a l'encefalopatia spongiforma bovina o al cannibalism, a bon cunt al mangià de carna infetada de 'n prion, de spess quella forma chì la copa in d'un'età pussee sgiovina.

## Riferiment
*Istitut Superior de Sanità

## Alter proget

## Vos corelade
*Insonnia familiar fatal
Denny Hulme

El **Denny Hulme** (Nelson, 18 de sgiugn 1936 - Bathurst, 4 de otover 1992) a l'è stad un pilota d'auto neozelandes, che l'ha corrud in varie serie, la pussee importanta la Formula 1, indova che l'ha corrud in tra el 1965 e 'l 1974 e l'ha vensgiud el mondial in del .

El moeur per s'ciopon del coeur intant che 'l faseva 'na corsa de durada in sul circuit de Bathurst.

## Riferiment
*Sapere.it

## Alter proget
Encefalopatia spongiforma bovina

L**'encefalopatia spongiforma bovina** (breviada *BSE*, de l'ingles *Bovine Spongiform Encephalopathy*) a l'è una malatia neurologega cronega, degenerativa e irreversibel che la colpiss i bovin, provocada de 'n prion, o ben de 'na proteina piegada mal che l'è bona de spantegà la soa forma fallada a di alter proteine sane, che poeu menen i neuron a morì e a lassà di boeugg in del cervell, che 'l rivarà a havégh un aspet compagn de quell de 'na sponga.

Part di encefalopatie spongiforme trasmissibel, l'è deventada cognossuda a l'opinion publega 'me *vaca mata*, per via di sintom neurologegh che la determina, e gh'è stad in di agn 1980 di gran epidemie, soratut quella del Regn Unid, che l'ha vist morì squasi 200'000 vache e, per via de la variant de la malatia de Creutzfeldt-Jakob - o ben la forma che poden ciapà i omen a mangià la carna de 'na vaca malada - 178 omen in del Pajes e 231 in total.

Varie mesure inn stade ciapade per fermà el so spantegà: squasi tucc i Pajes hann proibid la carna inglesa, i zone nervose compagn di gangli o del cervell, el macellà di bestie pussee vegge de 'n tot de mes, i farine de carna - el che tratament senza solvent, tolt via per el sospet che fussen cancerogen, l'ha permitud ai prion de resister dent - e i carne con tacad l'oss, roba che l'ha menad la malatia a squasi descomparì e vari Pajes a levà, de maneman, una part de 'sti regole chì.

## Riferiment
*Salute.it
*EFSA

## Alter proget
Velký Šenov

**** a l'è una cità de la Cechia, part de la Region de Ústí nad Labem e del distret de Děčín.
## Riferiment
*CCRE 

## Alter proget
Jack Brabham

El **Jack Brabham** (Hurstville, 2 d'avril 1926 – Gold Coast, 19 de masg 2014) a l'è stad un pilota d'auto e imprenditor australian, che l'ha corrud in Formula 1 del 1955 al 1970, a vincer in del ,  e . L'ha poeu fondad la scudaria Brabham, indova che l'ha vinciud el titol del 1966, unegh pilota a vincer el mondial in su 'na vitura cont el so nom.

Anca i so fioeui Geoff, Gary e David inn di pilota d'auto.

## Riferiment
*Britannica

## Alter proget
Giulia Pastorella

La **Giulia Pastorella** (Milan, 5 de sgiugn 1986) a l'è una politega italiana.

## Biografia
Originaria de Milan, la fa San Michel in del Regn Unid per studià filosofia e poeu ciapà un dotorad de ricerca in scenze politeghe. L'ha lavorad poeu 'me responsabel de la representanza per l'HP, a rivà a ocupàss di aspet ligad a la sigurezza informatega. Incoeu la lavora per Zoom 'me dirigenta di relazzion istituzzionai.

## Carrera politega
Candidada con Pussee d'Europa in di elezzion europee del 2019, l'è minga elesgiuda. In del 2019 la toeu part a la fondazzion de Azzion.

La riva in di istituzzion in di ministrative meneghine del 2021 indova che, con la lista di Reformista a sostegn del Beppe Sala, la riva in Consili Comunal.

In di elezzion politeghe del 2022 l'è candidada uninominal a la Cambra a Milan, ma l'è minga elesgiuda, la riva però a vesser elesgiuda grazzia ai vot al proporzional, a deventà donca deputada.

## Riferiment
*Curriculum 

## Ligam de foeura
*Sit ofizzial
Variant de la Malatia de Creutzfeldt-Jakob

La **Variant de la Malatia de Creutzfeldt-Jakob** a l'è una forma de encefalopatia spongiforma trasmissbel provocada di prion, o ben una proteina piegada mal che l'è bona de trasmeter la soa forma a di alter proteine, fina a menà a 'na desgenerazzion del cervell, semper mortal, de solet in circa un ann del rivà di sintom.

Variant de la malatia de Creutzfeldt-Jakob, cognossuda di agn 1920, l'è vegnuda foeura in di agn 1990, grazzia a l'epidemia de Encefalopatia spongiforma bovina, o ben la *[[vaca mata]]*: la pupart di cas in l'om l'è ligada al mangià carna de 'na bestia infetada, anca se gh'è stad vari cas ligad a la trasfusion del sangu o al lavorà.

A l'è considerada una forma de malatia de Creutzfeldt-Jakob ciapada, insema a quella jatrogenega.

## Riferiment
*FDA

## Vos corelade
*Jonathan Simms
Academia Bonvesin de la Riva

L**'Academia [[Bonvesin de la Riva]]** a l'è 'n grup che 'l se dedica al studi, al ransgià e a la tutella de la lengua lombarda trad insema in del 2020.

## Storia
El grup che 'l deventarà l'Academia el nass el 2 de otover del 2020, fondad del Peder Cociancich, del Jacopo Dovico, del Brian Sciretti, del Luca Berrino e del Lissander Cavall, e 'l scerniss el so nom el 6 del mes.

El 1 de november la nonzia, dopo di esperiment, la soa proposta ortografega, o ben la Noeuva Ortografia Lombarda, fondada in su 'n lavorà scominciad agn prima del Cociancich.

In tra el november e l'avril 2021 la toeu part a l'organizazzion del concors de poesia 200Porta, dedicad ai 200 agn de la mort del Carlo Porta.

El 23 de november 2021 l'è dervida la pagina Facebook de l'Academia e 'l 26 de setember del 2022 l'è nonziad el sit web.

## Atività
### Didatega
L'Academia l'ha dad foeura vari ducument per l'insegnament, compagn de 'n abecee illustrad, di numer in lengua, de 'n elench de verb frasai
### Software
Di member de l'Academia hann lavorad 'dree a la traduzzion in lombard del Minecraft e inn 'dree a voltà el WordPress in manera ofizziala e 'l Telegram in manera minga ofizzial. Hann otegnud el meter del lombard dedent al LaunchPad.
### Usadei
L'Academia l'è dree a desvilupà un dizzionari lombard in su la Red, che l'è sgiamò acessibel in version beta in sul so sit.

## Riferiment
*La nosta storia

## Ligam de foeura
*Sit ofizzial 

## Bibliografia

* Birra, A. (2022). *Il dialetto ticinese nella comunicazione mediata dal computer. Analisi di un corpus* (Tesi de dotorad, University of Geneva)
Giuli Zeser Gaton

El **Giuli Zeser Gaton** (*Giulio Cesare Gattoni* in italian; Com, 12 de marz 1741 - Com, 30 de masg 1809) a l'è stad un prelad, fisegh e leterad lombard.

Amis del Lissander Volta, che l'heva cognossud a scoeula, l'ha fad su un laboratori scentifegh a Com, in d'una torr vesina a Porta Noeuva crompada del comun, torr in su che poeu l'è stad metud su el prim para-fulmen de Lombardia e che l'ha donad al licee de la cità. l'è stad poeu canonegh del Dom de Com e l'ha passad i ultem agn de la soa vita a scriver test politegh e umanista.

L'è retegnud el probabel autor de A ol Franzesch Olivee.

## Riferiment
* [Treccani](https://www.treccani.it/enciclopedia/giulio-cesare-gattoni_(Dizionario-Biografico))
John Surtees

El **John Surtees** (Tatsfield, 11 de fevrer 1934 – Londra, 10 de marz 2017) a l'è stad un pilota de auto e moto ingles, l'unegh in la storia a havé vensgiud sia el titol de campion de Formula 1, indova che l'ha corrud del 1960 al 1972, in del  e del Motomondial, indova che l'ha corrud del 1952 al 1960, e l'ha vensgiud set mondiai, in tra la class 500 e 350, in del 1956, 1958, 1959 e 1960.

## Riferiment
*Addio a John Surtees, fu campione mondiale di F1 e Moto. Nel 1964 vinse il titolo con la Ferrari

## Alter proget
Phil Hill

El **Phil Hill** (Miami, 20 d'avril 1927 - Salinas, 28 d'avost 2008) a l'è stad un pilota d'auto statunitens, che l'ha corrud in Formula 1 del 1958 al 1964 e in del 1966, e l'ha vinciud el titol in del , con la Ferrari.

## Riferiment
*Sapere.it

## Alter proget
Sgioeugh d'azard

El **sgioeugh d'azard** a l'è l'atività che la consist in del meter un quajcoss che el val in sui probabilità de un aveniment minga cert, col fin de guadagnà un quajcoss che el gh'haiva pussee valum respet a quell che l'era sgiamò stait metud. In la pupart di pais a l'è regolad e, di voeulte, proibid, foeura magara che in de un quaj sit a posta. Gh'è anca di religion che 'l varden mal – compagn del sgiudaism e de 'na quaj denominazzion protestanta – o, infinamai, le proibissen – compagn de l'Islam, siben che la pupart di stat mussulman le regolen domà.

## Alter proget

## Vos corelade
*Lotaria
*Fallacia de Monte Carlo
*Scommesse in sul sport
*Casino
*Bingo
*Machineta mangia-daner
*Pachinko
*Video poker

## Riferiment
*Britannica
Ocupazzion russa de l'Oblast de Cherson

L**'Oblast de Cherson** a l'è un'oblast de la Russia a status contes, desgià l'è in su la pupart de l'Oblast de Cherson, recognossud de la comunità internazzional 'me part de l'Ucraina. La Russia l'ha ciapad la pupart de l'Oblast in la soa invasion de l'Ucraina del 2022 e in del setember 2022 gh'è stad un referendum, considerad una farsa de la comunità internazzional, che l'è stad seguid de 'n tratad de annession el 30 setember del 2022, insema a la Republega Popolar de Lugansk, quella de Doneck e a l'Oblast de Zaporisgia.

## Riferiment
*Bloomberg

## Vos corelade
*Annession russa di Region de l'Ucraina sud-oriental
Jim Clark

El **Jim Clark** (Kilmany, 4 de marz 1936 - Hockenheim, 7 d'avril 1968) a l'è stad un pilota d'auto britannegh, che l'ha corrud in Formula 1 del 1960 a la soa mort in d'una gara de Formula 2, fada in la pausa de la massima serie, in del circuit todesch de Hockenheim. L'ha vinciud du mondiai, tucc du con la Lotus, soa unega scudaria: vun in del  e l'alter in del .

## Riferiment
*Sapere.it

## Alter proget
Passad lontan

El **passad lontan**, ciamad anca *passad remot* o, in di lengov iberighe, *perfet*, a l'è un temp verbal spantegad in di lengov neolatine che 'l representa 'n azzion che gh'è capitada in d'un passad, apont, lontan - pu o men vesin a segonda de la lengua - e che l'è fornida.

Al dì d'incoeu l'è doperad soratut in italian (indova che, però, gh'inn di diferenze assee grand a segonda de la varietà), napolitan, sicilian, spagnoeul e portoghes, inveci l'è doperad men in frances e catalan, indova che gh'è ancamò, ma l'è doperad domà in d'una quaj situazzion, social o territorial.

In di lengov gall-romanze de l'area padana l'è pu doperad, ma l'esisteva: in lombard l'è descomparid in tra fin 1700 e fin 1800, in veneto l'era doperad del Ruzante, in emilian inveci l'è restad pussee a longh denter del 1900.

## In varie lengov
### In lombard
In lombard el passad lontan l'è descomparid a la fin del secol quell de desnoeuv, cont i center urban che l'hann perdud lì adree a la mità del secol, foeura che per Milan che l'ha desmentegad sgiamò a la fin del secol prima.

L'è istess ben cognossud in la literadura, indova che 'l gh'è sgiamò del Sermon Divin, prim test in volgar lombard, e fina al secol quell de sedes gh'era du modei: vun de la prima coniugazzion, con terminazzion in -ò e -à, e 'n segond per i alter trii coniugazzion, con fin in -è. 

Intorna al 1600 a gh'è stada una convergenza de la prima coniugazzion vers i alter trè, e donca el lombard l'è restad cont un modell unegh per tucc i coniugazzion.

Incoeu al so post l'è doperad semper el passad vesin.

## Riferiment
*Grammatica Veneta
*El passad lontan in lombard 
*[Treccani](https://www.treccani.it/enciclopedia/passato-remoto_(Enciclopedia-dell'Italiano))

## Vos corelade
*Passad vesin
*Imperfet
*Trapassad lontan
Ciment armad

El **ciment armad** a l'è una forma de botum che l'è fada pussee forta a metégh dent un'armatura de azzal, che la ghe da al material pussee de tegnuda ai forze rispet al classegh botum o ciment.

Anca se sgiamò i roman haveven provad a meter di barre de metall per mudà i carateristeghe del botum, l'è del secol quell de desnoeuv che se dopera compagn d'incoeu: in del 1867 l'è stad brevetad del Joseph Monier sul gust de quell che se dopera incoeu. Di ingegner compagn de l'Angelo Lanzoni e del François Hennebique hann poeu fad pussee bon 'sto lavorà chì e l'hann spampanad per el mond.

Purtrop, anca se l'è propi necessari per i costruzzion del dì d'incoeu, l'inrusginìss de l'azzal che gh'è dent el limita la vita operativa del material, e in situazzion assee grame anca el botum midem el po andà in ruvina e tacà a andà in freguje. In tute i manere, a gh'è comunque di sistema che permeten de fàll viver pussee a longh, anca se volzen i cost.

## Riferiment
*Britannica

## Alter proget

## Vos corelade
*Durabilità del ciment armad
*Ciment armad pre-stressad
*Terra armada
Zubrnice

**** a l'è un comun de la Cechia, part de la Region de Ústí nad Labem e del distret de Ústí nad Labem.
## Riferiment
*CCRE 

## Alter proget
Ústí nad Labem

**** a l'è una cità de la Cechia, part de la Region de Ústí nad Labem e del distret de Ústí nad Labem.
## Riferiment
*CCRE 

## Alter proget
Tratad de Federazzion

El **tratad de Federazzion** a l'è stad un tratad firmad in tra el governo central de la Federazzion Russa e i representant di soget federai in del 1992 e aprovad del Congress di Deputad del Popol de la Russia el 10 de avrìl 1992.

Fad con l'obietiv de schivà 'n s'cepàss de la Russia compagn de quell de l'URSS, el garantiss ai republeghe - o ben i stat con dent di minoranze etneghe - pussee de autonomia e de controll in sui so risorse naturai, in scambi del so restà de dent in la Russia.

Domà la Cecenia e 'l Tatarstan hann firmad no 'sto tratad, che però el garantiva pussee de dirit ai republeghe, con la costituzzion russa del 1993 tucc i entità che fann su el Stat ciapen i midem dirit.

## Riferiment
* "The Rise and Fall of Power-Sharing Treaties Between Center and Regions in Post-Soviet Russia"

## Vos corelade
*Parada di sovranità
Terra armada

La **terra armada** a l'è una tecnega doperada per fà pussee fort el terren, in manera de podéll doperà per robe compagne di mur de sostegn, di pee di pont o di viadot, di argin o di mur marin. Anca se 'l principi a la soa bas l'è stad doperad a longh in la storia, l'è di agn 60 del secol quell de 20 che  l'è doperada in la forma pussee moderna.

In sostanza, de solet el terren per restà in pè in manera stabil el gh'ha de ciapà 'na forma ripida, a mò de collina, roba che la trasa assee de spazzi. A meter di rinforz in del terren, in principi azzal ma incoeu se doperen soratut i geotessil o i geored despess fad in plastega, se po volzà propi de tant la soa resistenza e la soa capacità de restà insema, e donca se po sbassà el spazzi che ghe voeur per sostegnì 'n oeuvera sora.

## Riferiment
*Science direct

## Alter proget

## Vos corelade
*Stabilizazzion del terren
Mike Hawthorn

El **Mike Hawthorn**  (Mexborough, 10 d'avril 1929 – Guildford, 22 de sginer 1959) a l'è stad un pilota d'auto britannegh, che l'ha corrud in Formula 1 del 1952 al 1958, e l'ha vinciud el campionad in del  con la Scuderia Ferrari. El moeur poch mes dopo, in d'un incident d'auto foeura di corse.

## Riferiment
*Sapere.it

## Alter proget
Juan Manuel Fangio

El **Juan Manuel Fangio** (Balcarce, 24 de sgiugn 1911 - Buenos Aires, 17 de luj 1995) a l'è stad un pilota d'auto argentin, retegnud vun di pussee important de la storia. L'ha corrud in Formula 1 del 1950 al 1951 e poeu del 1953 al 1958, e l'ha vinciud cinch mondiai, in del 1951, 1954, 1955, 1956 e 1957. Dopo de la carrera in la massima serie l'ha corrud anca in alter competizzion, a roeude quatade o men.

## Riferiment
*Britannica

## Alter proget
Medesina nuclear

La **medesina nuclear** a l'è el ram de la medesina che 'l dopera di sostanze radioative per dignosticà i malatie o curài. A l'è doperada soratut in oncologia, indova che di esam compagn de la Tomografia a Emission de Positron o la scintigrafia permeten de vidé i cellule tumorai, e indova che la radioterapia la po vesser doperada in la cura o in la reduzzion di cancher, ma gh'è anca di forme de medesina nuclear desligade de quell ram lì, per esempi la Roentgenterapia l'è bona anca per di problema ai oss o a la pell, inveci la terapia radiometabolica a l'è doperada anca per problema a la tiroid desligad di malatie tumorai.

## Riferiment
*Humanitas

## Alter proget
Insula Fulcheria

L**'Insula Fulcheria** (forsi del latin *pulcherra* o ben *bella*) a l'è stada 'n isola, o mej un terren circondad di aque del Lagh Gerond, un lagh che 'l se sa no ben indova che l'era o quand che l'è stad bonifegad, forsi cont un quaj conligament cont i terre de foeura, in la zona de la Gera d'Ada. De quell che sem el lagh el podeva vesser anca domà 'n padum.

A l'era forsi incentrada in su Palazz, in provincia de Cremona incoeu. Se cunta su che 'l nom el vegn de l'epoca di lombard antigh, che hann dad la zona al capitani de Fulcher. Per la tradizzion i vegg abitant de Palazz hann mollad la cità per quella reson lì e inn andad a fà su la Crema d'incoeu.

La zona a l'è stada bonifegada intorna al secol quell de noeuv, prima di monegh e poeu di autorità civil, e donca l'isola l'è descomparida.

## Riferiment
* Lago Gerondo e Isola Fulcheria
Sindegh (Italia)

El **sindegh** (in italian *sindaco*, in frances valdostan *syndic*, in todesch *Bürgermeister*) , in Italia, a l'è el capo de la ministrazzion d'un comun, organizad 'me orghen monocrategh.

El nom el vegn del frances *syndic*, termen doperad de la ministrazzion sabauda ma poeu perdud in Franza, indova che se dopera *maire*. In principi, quand che el Regn d'Italia l'era apena nassud el sindegh l'era nomnad del Re in tra i consejer comunai, del 1889 l'è inveci elesgiud del consili comunal. In del period fassista inn stad sostituid di Podestà, con la liberazzion tornen i sindegh, in principi nomnad del Comitad de Liberazzion Nazzional e poeu ancamò elesgiud del consili. Del 1993 el modell di comun el deventa presidenzialista, con l'elezzion direta di citadin. Fina al 1999 el mandad el durava quater agn, dopo cinch.

## Riferiment
*Treccani

## Vos corelade
*Assessor (Italia)
*Secretari comunal e provincial
*Sindegh metropolitan
*Prosindegh
*Ofizzial del stat civil
Alberto Ascari

L**'Alberto Ascari** (Milan, 13 de luj 1918 - Monscia, 26 de masg 1955) a l'è stad un pilota d'auto italian, che l'ha corrud in Formula 1 del 1950 al 1955, quand che l'è mort in pista a Monscia,  in del mez d'un test. L'è stad campion de la massima serie in del  e in del .

## Riferiment
*Treccani

## Alter proget
Futsal

El **futsal** (parolla che la vegn de *folball de sala* in spagnoeul) a l'è un sport de squadra che 'l vegn del folball, nassud in Sud America in di agn 1930, che 'l ved sgiugà in d'un camp pussee piscinin, despess quatad (reson del nom "sala", in principi eren quei de la balla-canester), squader de cinch persone.

In principi a la FIFA ghe piaseva no che 'l fuss ciamad folball, reson che l'è stad tirad foeura un termen noeuv, ma al dì d'incoeu ghe va ben e l'è ciamad anca *folball a 5*, e l'è regolad anca de lor, oltra che de l'Asociación Mundial de Futsal, che la vegn di prim orghen regolator del sgioeugh. I do gh'hann di regole diferente, per esempi in quant a la grandeza del camp, i temp de sgiugà, el roeul di sgiudador e roba inscì.

Rispet al folball se sgiuga in su 'n camp pussee piscinin, indova che i aree de porta inn elliteghe, i temp inn pussee curt (in tra i 20 e i 30 menut) e i squader poden ciamà un arimo 'na voeulta per temp, a gh'è un sistema che 'l cunta i fall per dà un tir liber e dopo de 'n tot, de solet ses, la val pu la regola del vantagg e se da un tir liber diret, la gh'è no la regola del foeu de sgioeugh, l'espulsion l'è a temp e i sostituzzion inn libere e se poden fà anca in del mez de la partida, se ghe va ben a l'arbiter.

I roeul di giugador de futsal inn el porter, el central, l'intermedi (partid de solit in ala, esterno o lateral, a segonda de la strategia) e 'l pivot.

## Riferiment
*FIGC

## Alter proget

## Vos corelade
*Folballin
*Comparazzion in tra folball e futsal
*Regole de futsal
Nino Farina

El **Nino Farina** (Turin, 30 de otover 1906 - Aiguebelle, 30 de sgiugn 1966) a l'è stad un pilota d'auto italian, el prim campion de Formula 1 del mond, in del . L'ha corrud in di gran premi del 1935 al 1939 e poeu in Formula 1 del 1950 al 1955. El moeur in d'un incident d'auto intant che l'andava a correr, a s'centràss contra una pianta.

## Riferiment
*Sapere.it

## Alter proget
Regola del vantagg

La **regola del vantagg** a l'è una regola che la gh'è in vari sport che la ghe da a l'arbiter la possibilità de lassà andà inanz el sgioeugh se 'n quajvun el fa un fallo, se la squadra che l'ha subid l'è in d'una situazzion de vantagg o l'è facil che 'l gh'habia un vantagg se se ferma no l'azzion. A segonda del sport el vantagg el gh'ha de vességh subit o in d'un cert period de temp e 'l po toeu via o men la necessità de 'na sanzion: in del folball per esempi la se dà la sanzion anca se gh'è el vantagg, ma in del cas de grama condota sleal, o ben l'impedì 'na ciara ocasion de goal, se gh'è el vantagg se ciapa 'n amonizzion inveci de l'espulsion.

## Riferiment
*Regola 5 del folball
Kālidāsa

El **Kālidāsa** (IV secol - V secol) a l'è stad un poeta e dramatorgh indian.

## Riferiment
*Britannica

## Alter proget
Bečov

**** a l'è un comun de la Cechia, part de la Region de Ústí nad Labem e del distret de Most.
## Riferiment
*CCRE 

## Alter proget
Pont de Crimeja

El **Pont de Crimeja** (in russ *Крымский мост*) a l'è un pont, fad su de 'na sezzion stradala e vuna ferroviaria, che 'l conliga Taman, in del Kraj de Krasnodar, a Kerč', in Crimeja, territori contes in tra la Russia e l'Ucraina.

L'è stad fad su a partì del 2016, e la part stradal l'è stada verta el 15 de masg del 2018, inaugurada del Vladimir Putin, e quella ferroviaria el 23 de dicember 2019. De 'n pont del gener el se parlava del secol quell de vint e 'l governo russ, dopo havé ciapad la penisola, l'ha scernud de fàll su, anca per rinforzà i so posizzion in sul territori. Cont i so 19 km l'è el pont el pussee longh fad su de la Russia e anca el pussee longh in Europa.

El 8 de otover del 2022, in del cors de l'invasion russa de l'Ucraina, un s'ciop el dannegia fiss el pont, che 'l resta in part inutilizabel. I russ parlen de 'n camios bomba e acusen i ucrain, che inveci disen che ghe impoden minga ma celebren l'atach, cont un bollin, di tweet cont di pastizz de parolle, di ingiurie al Putin e 'na banca la nonzia adiritura 'na carta de credit con l'imagin. In l'atach trè persone moeuren. El 23 de fevrer del 2023 derven ancamò la trata stradal dopo di reparazzion.

## Riferiment
*Crimea bridge partly reopens after huge explosion - Russia

## Alter proget

## Vos corelade
*S'ciop del 2022 in sul Pont de Crimeja
Třešť

**** a l'è una cità de la Cechia, part de la Region de Vysočina e del distret de Jihlava.
## Riferiment
*CCRE 

## Alter proget
Etanol

L**'etanol**, ciamad anca *alcol etilegh*, a l'è 'n alcol linear, la che formula condensada l'è CH3CH2OH.

L'è ciamad, per antonomasia anca *alcol*, desgià che l'è a la bas de tucc i bevande alcoleghe. A temperadura ambient a l'è un liquid che 'l gh'ha no de color, che 'l gh'ha un odor tipegh e 'n savor un poo dolz. L'è assee volatil e 'l brusa ben, la soa fiama a l'è no forta e l'è bloeu, tant che con tanta lus la po vedé nanca.

L'è doperad in medesina 'me contravelen per i intossegazzion de metanol e glicol etilenegh.

## Riferiment
*Britannica

## Alter proget

## Vos corelade
*Bioetanol
*Alcolism
*Cioca
*Sindrome alcolega fetal
Pier Silvio Berlusconi

El **Pier Silvio Berlusconi** (Milan, 28 d'avril 1969) a l'è un imprenditor e dirigent d'azienda italian.

Fioeul del Silvio Berlusconi, l'è azzionista de Fininvest, vizepresident e ministrator delegad de MFE - MediaForEurope e president e ministrador delegad de RTI.

L'è morosad con la condutora TV Silvia Toffanin.

## Riferiment
*Fininvest
Viroid

Un **viroid** a l'è una forma de DNA circolar che l'è infetiva. A diferenza di virus gh'hann nissuna covertura de proteine e tucc quei che inn cognossud incoeu colpissen domà i Angiosperme, e provochen malatie che poden anca fà de dagn a l'economia agricola.

Descovert intorna ai agn 1970, hann menad a la creazzion, in la classifegazzion di virus, de la categoria di agent sota-virai, che gh'hann dent anca i satellit, che inn di virus che gh'hann de besogn de 'n alter virus per spantegàss.

## Riferiment
*ViroidDB

## Alter proget

## Vos corelade
*Mond a RNA
*Retrotrasposon
*Epatita D
*Plasmid
*Vita minga cellular
*Virusoid
Cagheta

La **cagheta** (in del parlà medegh *diarrea*) a l'è 'n problema del cagà che 'l gh'è quand che se caga pussee e la merda a l'è assee liquida. La po vegnì per via de 'n infezzion - de virus, bateri, fonsg o parassita - o anca per via de problema ai intestin midem, compagn de la celiachia, de la sindrome del colon irritabel o de l'intolleranza al latosi. Desgià che, se la va inanz tant, la po menà a la disidratazzion in di cas pussee gram l'è consiliad idratà, per boca o vena, quei che ghe l'hann, e in del mond che l'è dree a desvilupàss l'è vuna di prime cause de mort, soratut in tra i fiolit.

Per prevegnìlla l'è ben a lavàss i man cont el savon, disinfetà el mangià e bever aqua neta. Per i fiolit l'è consiliad fà el vacin contra el rotavirus, che l'è el virus che 'l provoca la pupart - squasi el 40% - di cas de cagheta, soratut in di Pajes men sciori.

## Riferiment
*Diarrea - Humanitas

## Alter proget

## Vos corelade
*Dissentaria
*Cagheta del viagiator
*Carenza de zinch
*Soluzzion de reidratazzion oral
Redut nazzional

El **redut nazzional** a l'è stad un sistema de fortifegazzion in pè in l'area alpina de la Svizzera, pensad per difender la Confederazzion de 'n invasion forestera. Fade su a partì del 1800, gh'hann havud un gran desvilup in del mez de la segonda guerra mondial, indova che sota l'Henri Guisan l'è deventad in pratega una dotrina, o ben quella de fermà pussee che se po l'invasor in pianura, per poeu defendés benon in montagna, indova che gh'è la fortifegazzion.

A partì di agn '90, cont el borlà del Pat de Varsavia e 'l calà de 'n ris'c de invasion la pupart de 'sti fortifegazzion a inn stade desmetude, con la fin definitiva del sistema in del 2011.

## Riferiment
*DSS

## Vos corelade
*Reduta
*Vall Alpin del Litori
Energia renoeuvabel

Per **energia renoeuvabel** se intend quella energia che l'è ciapada de font che se renoeuven in di temp assee boni per l'om, compagn de la lus del Sol, el vent, el moviment de l'aqua e 'l calor de la Terra. La pupart di energie renoeuvabel inn sostenibil, ma l'è minga semper inscì, per esempi i biomasse inn renoeuvabel ma 'n so volt doperà l'è retegnud minga sostenibil, de 'n oltra man minga tucc i energia sostenibel inn renoeuvabel, per esempi l'energia nuclear.

## Riferiment
*Treccani

## Alter proget

## Vos corelade
*Andà foeura di combustibel fossil
*Transizzion energetiga
*Cumulà de l'energia
*Sigurezza energetiga
Passad vesin

El **passad vesin** a l'è un temp verbal che l'è doperad per parlà de event fornid in del passad. In lombard a l'è semper doperad, quand che 'l se dopera no l'imperfet, ma fina al secol quell de desnoeuv gh'era anca el passad lontan, che 'l se doperava per i robe pussee deslonghe in del temp. Desgià che incoeu el passad lontan el gh'è pù in lombard, l'è assee a dì domà "passad" per indicà el passad vesin.

A l'è un verb composit, che 'l po doperà - in lombard - 'me ausiliari sia vesser che havé.

## Bibliografia
*Serianni, L., Grammatica italiana; italiano comune e lingua letteraria, Torino, UTET 1989.

## Vos corelade
*Present perfet (ingles)
Senologia

La **senologia** a l'è el ram de la medesina che 'l studia i malatie de la mamella e di struture anatomeghe arente. A l'inviada l'era, in pratega, on sot-ram de la ginecologia, ma con l'andà inanz del temp inn andade dent in del so domini varie alter discipline, compagne de l'endocrinologia, de l'oncologia, de la radiologia, de l'anatomia patologega e de la cerusia.

De so gran interess a l'è la prevenzion e la cura del cancher ai mamelle, vun di pussee spantegad in tra i done, soratut inscì de havégh no de fà di intervent grand che lassen assee de segn.

## Riferiment
*Senologia cos'è

## Vos corelade
*Mastectomia
*Cerusia de la mamella
*Cerusia recostrutiva de la mamella
Arbiter (folball)

L**'arbiter** a l'è un ofizzial de gara in del folball, futsal e folball de spiaggia che 'l gh'ha de diriger la midema. El gh'ha de vessegh in ogni competizzion ofizzial, inscì de vesser sigur che tucc i regole sien respetade.

Classicament una partida de folball la gh'ha un arbiter e du assistent arbitrai, ciamad popolarment *guarda-linea*, inveci in del futsal gh'è du arbiter e un cronometrista: despess comunque in di serie pussee piscinine ghe n'è de men inveci in di gare pussee importante a gh'è di assistent pussee.

Inn regolad de la regola 5 del regolament del sgioeugh del folball, inscambi el futsal el trata insema, semper a la regola 5, l'arbiter e 'l so assistent. El gh'ha anca el poder de controllà l'orden in camp e in d'un quaj pajes l'è retegnud un publegh ofizzial.

El so equipaggiament fondamental a l'è el zifolin, el tacoin per segnà sanzion, goal e roba compagna, i cartellit, el cronometer per vidé i temp de la gara e 'na monedina per el sortegg del principi de la gara. El po havégh, in di serie pussee in alt, anca 'n auricolar per parlà coi alter ofizziai de gara.

## Riferiment
*Regola 5 

## Alter proget

## Vos corelade
*Fall e scorreteze (folball)
*Video Assistant Referee
Assistent arbitral

L**'assistent arbitral**, ciamad anca *guarda-linea*, termen poeu bandonad quand che i so compit inn stad slargad, a l'è un ofizzial de gara che 'l juta l'arbiter in la direzzion de 'na gara de folball. In di competizzion pussee piscinine inn du, a formà la classega *terna arbitral*, inveci in quelle pussee in alt, de solet, ghe n'è pussee, di voeulte fina a ses, per esempi per vardà anca i porte o el video. In di campionad amatoriai el po vessegh anca domà l'arbiter, magara jutad de 'n quaj assistent de part, o ben ciamad di squader in camp.

El so compit principal a l'è quell de segnalà se 'l ballon l'è andad foeura del camp, se vun el fa ona trasgression in foeu de sgioeugh, se 'na squadra la voeul fà 'na sostituzzion, se vun el fa un fall e 'l arbiter el ved no e, in general, controllà el comportament de la sgent in di banchete.

La segnalazzion la se fa con di banderine, e l'arbiter el po semper ignoràlla, desgià che l'è el giudes ultim de la partida. In tute i manere, domà du assistent,  stann in sui linie, i alter de solit gh'hann di compit pussee ministrativ, compagn de nonzià el temp pussee de la partida o gestì i sostituzzion.

## Riferiment
*Dazn

## Alter proget

## Vos corelade
*Quart ofizzial
*Video assistant referee
Boršov

**** a l'è un comun de la Cechia, part de la Region de Vysočina e del distret de Jihlava.
## Riferiment
*CCRE 

## Alter proget
Peritonita infetiva felina

La **peritonita infetiva felina** a l'è 'na resposta comun e grama al Coronavirus felin, che la ved el virus - che de solet el causa 'n infezzion acuta del sistema digestiv - mudà per vesser tacad in d'una manera pussee grama del sistema imunitari felin, che l'è tacad del virus midem.

La peritonita, che la po vesser succia (che l'è men grama) o efusiva (pussee grama) l'è semper fatal, ma gh'è di tratament, concentrad in sul sistema imunitari, compagn de l'interferon felin omega recombinant, e se doperen anca di anti-infiamatori. Gh'è di anti-virai in sperimentazzion, compagn del GS-441524 e del GC376, che hann mostrad di bon resultad in vitro e in vivo.

A gh'è nissuna vacinazzion per la malatia.

## Riferiment
*Cornell

## Alter proget
Camisa negra

**Camisa negra** (*camicia nera* in italian) a l'era el grad pussee bass de la Milizzia Volontaria per la Sigurezza Nazzional, e sota a la camisa negra scelta.

Al temp de la Republega Social Italiana el Partid Fassista Republegan el deventa 'n organizazzion militar, e tucc i sò mèmber eren ciamad camise negher. El Corp Ausiliari di Squader d'Azzion di Camise Negher, deventad poeu i Brigade Negher, el doperava inveci i grad de milizziot, desgià che l'ha fad su un sistema noeuv, compagn de quell de la Guardia Nazzional Republegana, e 'l corrispondeva al caporal de l'Armada Nazzional Republegana.

Al dì d'incoeu "camisa negra" a l'è doperad 'me sinonim de persona che l'era dent a la Milizzia fassista o anca domà part o vesina al partìd e anca, per metonimia, per quei che 'l sostegnen o gh'hann di manere autoritarie, compagn de l'orbace.

## Riferiment
*RegioEsercito.it 

## Vos corelade
*Squadrism
Diabet zucherad

El **diabet zucherad** a l'è un insema de disturb endocrin che 'l causa di mancanze, totai o relative, de l'insulina, roba che la mena a 'n iperglicemia, o ben a l'havégh trop de zucher in del sangu.

A l'è classifegad in do forme principai: 
*Tipo 1, genetiga, che la descovriss soratut de fiolit, e che la se trata a integrà l'insulina, che la gh'è no, desgià che 'l sistema imunitari l'ha destrugad i cellule che la fann
*Tipo 2, genetiga o che la vegn per alter cause, indova che i cellule inn men sensibil a l'insulina: la se trata con di medesine aposta o a integrà l'insulina

I sintom classegh de la malatìa inn el pissà tant e l'havégh tanta set. Quei pussee gram inn el perder de pes, el stupor e, infin, el coma diabetigh, che 'l po portà a la mort.

## Riferiment
*Humanitas

## Alter proget

## Vos corelade
*Diabet
*Diabet insipid
*Pancreas artificial
*Diabet zucherad de gravidanza
*Diabet zucherad de tipo 1
*Diabet zucherad de tipo 2
*Glicemia
Lorenzo Fontana

El **Lorenzo Fontana** (Verona, 10 d'avril 1980) a l'è un politegh italian, president de la Cambra di Deputad del 14 d'otover 2022 in la legislatura quella de desnoeuv.

In del governo Conte I l'è stad prima minister de la familia e de la desabilità e poeu minister di afar europee, fina a la fin de l'esecutiv sgiald-verd, l'è stad in precedenza, del 2009 al 2018, eurodeputad.

## Riferiment
*Treccani

## Alter proget
Video Assistant Referee

El **Video Assistant Referee** a l'è un ofizzial de gara che in del folball che 'l da una man a l'arbiter a controllà quell che gh'è capitad in camp se 'l gh'ha di dubi, a travers de la moviola. El po vesser jutad di so assistent arbitrai, che ciapen el nom de AVAR.

L'è stad mitud in di regole del folball, dopo varie sperimentazzion, in del 2018, con l'obietiv de vesser doperad el men possibel e domà per sistemà di gram error del diretor de gara. Inn quater i situazzion che poden vesser controllade in automategh:
*Situazzion de dubi in su 'n goal
*Penalti
*Cartellin ross diret
*Error de identifegazzion quand che se dà un cartellin

In 'sto cas chi l'arbiter in la sala video el controlla e, se gh'è di error, el parla con l'arbiter in camp o, in d'un quaj cas limitad, el decid lu, se l'è 'na roba fatual. El po anca racomandà un controll video a l'arbiter midem, che in del cas el fa el segn de la TV e 'l va a vidé el schermo cont i azzion, inscì de permetégh de ciapà la soa decision.

## Riferiment
*VAR - Frequently Asked Questions

## Alter proget
Penalti (folball)

El **penalti** (de l'ingles *penalty*) a l'è un sistema per fà partì ancamò el sgioeugh quand che gh'è stad un fall in l'area de rigor che gh'ha 'me castigh un tir liber diret, indova che 'l se tira la balla de 11 meter de la porta, con domà el porter denanz. El gh'è in del sport del 1890 circa.

Inn no de sconfonder con i tir de rigor, indova che se tiren di penalti inscì de tirà foeura el vincitor de 'na partida quand che la finiss pari.

## Riferiment
*La regola 14

## Alter proget

## Vos corelade
*Rigorista
Azzion - Italia Viva

**Azzion - Italia Viva** a l'è una lista eletoral italiana che l'ha corrud in di elezzion politeghe 2022, de orientament liberal.

Nassuda de l'ideja del Matteo Renzi, manesgion de Italia Viva, de fà su un terz pol olter che 'l center-destra e 'l center-sinistra, quand che poeu Azzion l'ha s'cepad el so pat cont el Partid Democrategh s'inn mitud insema, insema a di alter partid pussee piscinit, a dàgh al Carlo Calenda la leadership de la lista.

El so programa l'è assee fondad in sul menà inanz l'agenda del governo Draghi.

## Elensgiud
### Cambra di Deputad

* Fabrizio Benzoni (Azzion)
* Elena Bonetti (Italia Viva)
* Maria Elena Boschi (Italia Viva)
* Francesco Bonifazi (Italia Viva)
* Mara Carfagna (Azzion)
* Giuseppe Castiglione (Azzion)
* Enrico Costa (Azzion)
* Antonio D'Alessio (Azzion)
* Isabella De Monte (Azzion)
* Mauro Del Barba (Italia Viva)
* Davide Faraone (Italia Viva)
* Maria Chiara Gadda (Italia Viva)
* Roberto Giachetti (Italia Viva)
* Valentina Grippo (Azzion)
* Naike Gruppioni (Azzion)
* Luigi Marattin (Italia Viva)
* Giulia Pastorella (Azzion)
* Matteo Richetti (Azzion)
* Ettore Rosato (Italia Viva)
* Daniela Ruffino (Azzion)
* Giulio Sottanelli (Azzion)

### Senad de la Republega

* Carlo Calenda (Azzion)
* Silvia Fregolent (Italia Viva)
* Mariastella Gelmini (Azzion)
* Marco Lombardo (Azzion)
* Raffaella Paita (Italia Viva)
* Matteo Renzi (Italia Viva)
* Daniela Sbrollini (Italia Viva)
* Ivan Scalfarotto (Italia Viva)
* Giusy Versace (Azzion)

## Riferiment
*C'è l'accordo Azione-Italia Viva. Renzi: "Calenda guida la campagna elettorale"
Emangioblastoma

I **emangioblastoma** inn di neoplasie del sistema nervos central che gh'hann origin in del sistema vascolar e che vegnen foeura de solit in la meza età, pussee despess in del tronch encefalegh, in del cervellet o in la midolla spinal, ma el po capità anca in su la retina o in di nerv periferigh.

Poden vesser sociad a alter malatie compagne de la policitemia, di cist pancreateghe o de la sindrome de von Hippel-Lindau.

Se i tumor poden vesser tolt via con la cerusia a gh'è de solit una prognosi bona, e a nivell cellular a l'è considerad benign, ma se inn in d'un quai sit assee gram, per esempi vesin a la midolla, el po menà anca a la mort se 'l po minga vesser operad.

I so sintom, pussee che del tumor midem, vegnen de la soa posizzion: se in del cervellet poden menà a di problema de coordinazzion, se in la midolla poden portà a paralisi o problema in del portà i segnai nervos.

## Riferiment
*Gestione clinica degli emangioblastomi 

## Alter proget
Socrat

El **Socrat** (Aten, 470 o 469 p.d.S. - Aten, 399 p.d.S.) a l'è stad un filosof gregh-antigh, vun di pussee important esponent del penser filosofegh classegh ocidental, considerad anca el pader de la filosofia moral.

## Riferiment
*[Treccani](https://www.treccani.it/enciclopedia/socrate_(Dizionario-di-Storia)/)

## Alter proget
Carta del Lavorà

La **carta del lavorà** a l'è stad vun di ducument fondativ del fassism, dad foeura el 21 d'avril 1927, che 'l gh'ha denter i principi fondamentai de corporativism, l'etica del corporativism fassista e de la politega economega fassista. La gh'ha di bas sgiamò in la carta del Carnar del Gabriele D'Annunzio.

## Riferiment
*[Treccani](https://www.treccani.it/enciclopedia/carta-del-lavoro_(Dizionario-di-Storia)/)
Marko Perković

**Marko Perković** (Čavoglave, 27 octobre 1966), cognossid cond el so soranom **Thompson**, l'è un cantant, autor e composidor etno-rock croat prope popolar, member principal del grup musegal *[[Thompson (grup musegal)|Thompson]]*. Catoleg e patriota, l'è considerad un simbol de patriotism croat.

Ind el 1991 al s'è jontad a Guarda Nazionala Croata e l'ha combatid ind la guerra d'indipendenza croata cond un fucil Thompson, de qé ol so nom de bataia. Ind el difender ol so pais natal (qe l'era in su la linia del front) la g'è vegnida l'ispirazion per scriver vuna dei canzon plussee famose de la guerra, *Bojna Čavoglave* ("Ol batalion Čavoglave"), qe l'ha lanciad la so carriera musegala.

Despess l'è stad critegad perqè vist 'me vexin a la destra qe la glorifega ol rejim di Ustaše e ol Stat Independent de Croazia e per qella rexon qì g'hann proibid de cantar in vari paix d'Europa, e g'è capitad qe i so fans fasessen ol salud nazista.

## Riferiments
*  Marko Perković Thompson - Biografija
*  Croatian right-wing singer Marko Perkovic and fans perform pro-Nazi salute at massive concert

## Olter projets

## Ligam de fora
*  Sit ofiçal
Infart del miocardi

L**'infart del miocardi** (popolarment *s'ciopon del coeur* o *crepacoeur*) a l'è la necrosi di tessud muscolar del coeur causada de 'n rivà del sangu che l'è minga assee, dovuda soratut a di bloch in la circolazzion coronarega.

Per i statisteghe el 50% de quei che ghe l'hann ghe riven no in ospedal, ma de quei che riven al pront socors la pupart la soraviv. I tratament inn la trombolisi, l'angioplastega o 'l bypass aorto-coronaregh.

Assee spantegad in di Paes pussee sciori, i fator de ris'c inn l'età, l'obesità, el fum de sighereta, el bever trop alcol, la sedentarietà, el colesterol trop volt, l'ipertension arteriosa e 'l diabet zucherad.

## Riferiment
*Humanitas
## Alter proget

## Vos corelade
*Ischemia miocardega
*Angina instabel
*Sindrom tako-tsubo
*Infart del miocardi in la dona
Cafè giazzad

El **cafè giazzad** a l'è una bevanda freggia fada col cafè, che 'l po vesser tirad foeura a cald o a fregg, che l'è fada pussee freggia ancamò cont el meter del giazz. A gh'è in d'un frach de varietà, de quelle che inn domà cafè giazzad a quelle che ghe meten dent altra roba pussee complessa.

## Riferiment
*Starbucks at home

## Alter proget
Coffea arabica

***Coffea arabica*** a l'è una pianta de la familia di Rubiaceae, che l'è coltivada per el cafè a nivell comercial, insema a la *[[Coffea canephora]]*, ciamada a nivell popolar *Robusta*, e a la *[[Coffea liberica]]*, spantegada in Asia. Originaria de l'Etiopia, al dì d'incoeu l'è spantegada in tucc i region tropicai.

A l'è vista 'me una varietà "pregiada" de cafè, men amara e con men de cafeina rispet a la Robusta, con pussee de savor e aroma. L'è retegnuda una spece a ris'c, sia per via di comerc che 'l favoriss l'eguajanza genetiga sia per el scoldàss del pianeta, tant che se stima che per el 2050 la mità di terre che incoeu coltiven Arabica podarann pù fàll.

## Riferiment
*Britannica

## Alter proget

## Vos corelade
*Coffea stenophylla
Cafè fad a fregg

El **cafè fad a fregg**, despess ciamad in ingles *cold brew*, a l'è el process de fà el cafè con l'aqua freggia, a diferenza de la pupart di ricete che doperen quella colda, anca bujenta.

I ricete tradizzionai veden el cafè masnad mitud in l'aqua freggia per un bell poo, de 12 a 24 ore, e poeu el se filtra, ma gh'è anca di tecneghe pussee moderne, compagne de quelle per percolazzion (*cold drip* in ingles) indova che se dann su di gote per un temp bell longh, o compagne de quelle che doperen el messedà per podéll tirà foeura pussee a la svelta.

A l'è mìnga de sconfonder cont el cafè fregg, che l'è un classegh cafè che l'è poeu sbassad de temperatura.

## Riferiment
*THE ULTIMATE GUIDE TO HOMEMADE COLD BREW COFFEE

## Alter proget
Matteo Piantedosi

El **Matteo Piantedosi** (Napoli, 20 de avril 1963) a l'è un politegh e prefet italian, minister di interni del 22 de otover del 2022 in del governo Meloni.

## Riferiment
*Ministeri

## Alter proget
Andrea Abodi

L**'Andrea Abodi** (Roma, 7 de marz 1960) a l'è un politegh e manesgion italian, minister di politeghe di sgioven e del sport del 22 de otover del 2022 in del governo Meloni.

## Riferiment
*La Stampa

## Alter proget
Giuseppe Valditara

El **Giuseppe Valditara** (Milan, 12 de sginer 1961) a l'è 'n politegh italian, minister de l'istruzzion del governo Meloni del 22 de otover 2022.

## Riferiment
*Sit ofizzial ministerial 

## Alter proget
Paolo Zangrillo

El **Paolo Zangrillo** (Genoa, 3 de dicember 1961) a l'è un politegh e dirigent d'azienda italian, minister de la publega ministrazzion del 22 de otover del 2022 in del governo Meloni. 

L'è stad deputad del 2018 al 2022 e senator del 2022. L'è 'l fradell piscinin de l'Alberto Zangrillo, dotor personal del Silvio Berlusconi.

## Riferiment
*Cambra

## Alter proget
Žižkovo Pole

**** a l'è un comun de la Cechia, part de la Region de Vysočina e del distret de Havlíčkův Brod.
## Riferiment
*CCRE 

## Alter proget
Numer prim de Sophie Germain

Un **numer prim de Sophie Germain** a l'è un numer prim p tal che 2p+1 a l'è anca lu un numer prim, ciamad donca prim sigur. Ciapen el nom de la matematega francesa Sophie Germain, che i ha doperad al principi del secol quell de desnoeuv in d'una particolar dimostrazzion del darrer teorema de Fermat.

## Riferiment
*ThePrimePages
Governo Meloni

El **governo Meloni** l'è el governo quell de sesantot de la Republega italiana, che l'ha giurad el 22 de otover del 2022 ai 10 del matin. Prim governo italian guidad de una dona, l'è sostegnud de 'na coalizzion de center-destra fada su de Fradei d'Italia, Liga, Forza Italia e Num Moderad.

## Composizzion
### Presidenza del Consili
* Presidenta del Consili di Minister: Giorgia Meloni (FdI)
* Vizepresident del Consili di Minister: Antonio Tajani (FI) e Matteo Salvini (Liga)
* Sota-secretari a la presidenza: Alfredo Mantovano

### Ministri
* Raport cont el Parlament: Luca Ciriani (FdI)
* Publega Ministrazzion: Paolo Zangrillo (FI)
* Afar Regionai: Roberto Calderoli (Liga)
* Mar e Bassitalia: Nello Musumeci (FdI)
* Afar europee, coesion e PNRR: Tommaso Foti (FdI)
** Fina al 30 november 2024: Raffaele Fitto (FdI)
* Sport e sgioven: Andrea Abodi (Ind.)
* Familia, natalità e pari oportunità: Eugenia Roccella (FdI)
* Desabilità: Alessandra Locatelli (Liga)
* Reforme istituzzionai: Maria Elisabetta Alberti Casellati (FI)
* Afar forest e cooperazzion internazzional: Antonio Tajani (FI)
* Interni: Matteo Piantedosi (Ind.)
* Giustizzia: Carlo Nordio (FdI)
* Defesa: Guido Crosetto (FdI)
* Imprese e fad in Italia: Adolfo Urso (FdI)
* Economia: Giancarlo Giorgetti (Liga)
* Politeghe agricole e Sovranità del mangià: Francesco Lollobrigida (FdI)
* Ambient e sigurezza energetiga: Gilberto Pichetto Fratin (FI)
* Infrastruture e mobilità sostegnibel: Matteo Salvini (Liga)
* Lavorà e politeghe sociai: Marina Calderone (Ind.)
* Istruzzion e merit: Giuseppe Valditara (Liga)
* Università e Ricerca: Anna Maria Bernini (FI)
* Coltura: Alessandro Giuli (Ind. vesin a FdI)
** Fina al 6 de setember 2024: Gennaro Sangiuliano (Ind.)
* Salute: Orazio Schillaci (Ind.)
* Turismo: vacant, temporaneament in man a la Meloni 
** Fina al 26 de marzo 2026: Daniela Santanchè (FdI)

## Riferiment
*Il Presidente Mattarella ha convocato al Quirinale l’onorevole Giorgia Meloni

## Alter proget
Latosi

El **latosi** a l'è un zucher disacarid fad su de glucosi e galatosi, tipegh del lacc di mamifer, con formula C12H22O11.

El ciapa el nom del latin "lac" (o ben lacc) e -osi, el sufiss doperad per i zucher.

In squasi tucc i mamifer dopo di prim mes de vita a se perd la capacità de digerìll, desgià che 'l se bev pù el lacc. In l'om, però, a l'è spantegada - soratut in di popol pussee a nord, la s'è desvilupada la persistenza de la latasi, roba che la permet de consumàll anca de grand. I popolazzion che gh'hann l'intolleranza al latosi inveci consumen roba de lacc indova che 'l latosi el se esauriss, donca formai stagionad, jogort, skir e altra roba fermentada.

## Riferiment
*Treccani

## Alter proget
Adolfo Urso

L**'Adolfo Urso** (Padova, 12 de luj 1957) a l'è un politegh e sgiornalista italian, minister di imprese e del made in Italy del 22 de otover del 2022 in del governo Meloni. L'è stad deputad del 1994 al 2013 e senator del 2018, e del 2021 al 2022 l'è stad president del COPASIR.

## Riferiment
*Treccani

## Alter proget
Gilberto Pichetto Fratin

El **Gilberto Pichetto Fratin** (Vej, 4 de sginer 1954) a l'è un politegh italian, minister de l'ambient e de la sigurezza energetiga del 22 de otover del 2022 in del governo Meloni. L'è stad senator del 2008 al 2013 e dal 2018 al 2022 e l'è deputad del 2022.

## Riferiment
*Senad

## Alter proget
Orazio Schillaci

L**'Orazio Schillaci** (Roma, 27 d'avril 1966) a l'è un politegh, medegh e academegh italian, Minister de la Salut del 22 de otover del 2022 in del governo Meloni.

Specializad in medesina nuclear, l'è stad president del de la Sociazzion Italiana de Medesina Nuclear e Imaging Nuclear, del 2019 al 2022 l'è stad retor de l'Università Tor Vergata.

## Riferiment
*Scopus

## Alter proget